স্টাফ রিপোর্টার ॥ ‘নিরাপদ সড়ক আমাদের অধিকার, বাস্তবায়নে চাই অঙ্গীকার’ শ্লোগান নিয়ে বাংলাদেশ রোড ট্রান্সপোর্ট অথরিটি (বিআরটিএ) হবিগঞ্জ সার্কেলের উদ্যোগে শায়েস্তাগঞ্জ জহুর চান বিবি মহিলা কলেজে সড়ক নিরাপত্তা বিষয়ে গণসচেতনতামূলক অনুষ্ঠান অনুষ্ঠিত হয়েছে। গতকাল রোববার দুপুরে কলেজ প্রাঙ্গণে অধ্যক্ষ বিশ্বজিৎ পালের সভাপতিত্বে ও প্রভাষক জালাল উদ্দিন রুমির পরিচালনায় প্রধান অতিথি ছিলেন জেলা প্রশাসক মো. জয়নাল আবেদীন। বক্তব্য রাখেন বিআরটিএ হবিগঞ্জ সার্কেল এর সহকারি পরিচালক হাবিবুর রহমান, শায়েস্তাগঞ্জ হাইওয়ে থানার ওসি এজাজুল ইসলাম, মোঃ ইদ্রিছ মিয়া, আব্দুল্লাহ সরদার, ডাঃ মুখলেছুর রহমান প্রমুখ। সভায় বক্তাগণ সড়ক দুর্ঘটনা প্রতিরোধে চালক ও পথচারী উভয়ের সচেতনতা বৃদ্ধির বিষয়ে গুরুত্বারোপ করেন।